钦定古今图书集成/方舆汇编/职方典/第1441卷 > 南宁府星野考
## 钦定古今图书集成/方舆汇编/职方典/第1441卷 > 南宁府星野考

府总

陈卓《魏志》：“自张十二度至轸十一度，辰在巳，楚分荆州。”

《晋·天文志》：“翼轸，楚荆州，零陵入轸十一度。” 桂林属汉零陵郡。《纬书考灵耀》云，“一度该二千九百三十二里有奇。” 邕去桂林仅千有馀里，当在轸十一度之内。

《晋志》：“荧惑主荆交。”

《唐书》：“翼轸，鹑尾也。” 自房陵逾南纪，尽郁林、合浦之地，皆全楚之分。邕为汉郁林郡地。

《宋史》：“三台下星，主荆。”

《天文志》：“天市垣，其西垣第一星，主楚。”

《星书》五车，中央一星主楚。